Cik no jums šodien ir pārbaudījuši savu e-pastu?
Droši, paceliet rokas.
Cik no jums pārbauda to tieši šobrīd?
(Smiekli)
Un kā ar finansēm? Kāds ir tās šodien pārbaudījis?
Kredītkarte, investīciju konts?
Un kā ar šo nedēļu?
Bet kā ir ar jūsu mājsaimniecībā patērēto enerģiju?
Kāds ir to šodien pārbaudījis?
Šonedēļ? Pagājušonedēļ?
Daži enerģijas entuziasti pa visu zāli.
Prieks jūs redzēt.
Bet pārējiem, šajā istabā ir daudz cilvēku,
kuriem rūp šīs planētas nākotne,
un pat mēs nepievēršam uzmanību
enerģijas izlietojumam, kas ir klimata pārmaiņu pamatā.
Šajā fotogrāfijā ar mani esošā sieviete ir Harieta.
Mēs viņu satikām mūsu pirmajās ģimenes brīvdienās.
Harieta pievērš uzmanību tam, kā viņa izmanto enerģiju,
un viņa noteikti nav apsēsta ar enerģiju.
Šis ir stāsts par to, kā Harieta nonāca līdz tam.
Šīs ir akmeņogles,
pasaulē visizplatītākais elektroenerģijas avots.
Šajās akmeņoglēs pietiek enerģijas, lai
šī spuldze degtu vairāk kā gadu.
Bet diemžēl starp šiem diviem punktiem,
lielākā daļa enerģijas tiek pazaudēta
transportēšanas un siltuma dēļ.
Īstenībā, tikai 10% kļūst par gaismu.
Tātad, šo ogļu pietiks tikai mazliet vairāk kā mēnesim.
Ja vēlētos lietot šo spuldzi vienu gadu,
jums vajadzētu tik daudz ogļu.
Sliktā ziņa ir tāda, ka uz katru vienu izmantoto enerģijas vienību,
mēs zaudējam deviņas.
Tas nozīmē, ka ir arī labas ziņas,
tādēļ, ka par katru ietaupīto enerģijas vienību,
mēs ietaupām vēl deviņas.
Tātad, jautājums ir, kā mēs varam panākt, ka cilvēki šajā telpā
un visā pasaulē sāktu pievērst uzmanību
enerģijas izlietojumam,
un sāktu tērēt mazāk?
Atbilde nāca no eksperimenta uzvedības zinātnē,
kurš tika veikts kādā karstā vasarā, pirms 10 gadiem,
un tikai 140 kilometrus no šejienes,
Sanmarkosā, Kalifornijā.
Absolventi uzlika zīmes uz katrām durvīm apkārtnē,
lūdzot cilvēkiem izslēgt gaisa kondicionēšanu
un ieslēgt ventilatorus.
Viena ceturtdaļa māju saņēma ziņu, kurā bija teikts,
vai zinājāt, ka šovasar katru mēnesi varat ietaupīt 54 dolārus?
Izslēdziet gaisa kondicionēšanu un ieslēdziet ventilatorus.
Cita grupa saņēma ar vidi saistītu ziņu.
Un trešā grupa saņēma ziņu par to, ka
ir labi pilsoņi un palīdz novērst elektroenerģijas padeves traucējumus.
Vairums cilvēku uzminēja pareizi — ziņa par iespēju ietaupīt iedarbojās vislabāk.
Īstenībā, neviena no šīm ziņām nenostrādāja.
Tiem nebija nekādas ietekmes uz enerģijas patēriņu.
Tas bija tā, it kā absolventi nebūtu darījuši neko.
Bet bija vēl ceturtā ziņa,
un tā vēstīja:
„Aptaujas rezultāti rāda, ka 77% jūsu kaimiņu
teica, ka izslēguši gaisa kondicionierus un ieslēguši ventilatorus.
Lūdzu, piebiedrojieties viņiem. Izslēdziet gaisa kondicionēšanu
un ieslēdziet ventilatorus.”
Zināt ko? Viņi to izdarīja.
Cilvēki, kuri saņēma šo ziņu,
uzrādīja samazinājumu enerģijas patēriņā
vien tādēļ, ka viņiem tika pateikts, ko dara viņu kaimiņi.
Par ko tas liecina?
Nu, ja kaut kas ir neērts,
pat ja mēs tam ticam,
morāla pierunāšana, finansiāli stimuli nespēj mūs īpaši iekustināt,
bet sabiedriskais spiediens gan ir ietekmīga lieta.
Un pareizi izmantots, tas var būt varens spēks labiem darbiem.
Patiesībā tas jau ir.
Šīs atskārsmes iedvesmots, mans draugs Dans Jeitss un es
izveidojām uzņēmumu ar nosaukumu Opower.
Mēs veidojām programmatūru un sadarbojāmies ar komunālo pakalpojumu uzņēmumiem,
kuri vēlējās palīdzēt saviem klientiem ietaupīt enerģiju.
Mēs piegādājam individuālas māju enerģijas atskaites,
kuras cilvēkiem parāda viņu patēriņu
salīdzinājumā ar viņu kaimiņiem līdzīga izmēra mājās.
Tāpat kā tās efektīvās durvju rokturu uzlikas,
mēs panākam, ka cilvēki salīdzina sevi ar saviem kaimiņiem
un tad mēs viņiem sniedzam virzītas rekomendācijas,
lai palīdzētu ietaupīt.
Mēs sākām ar papīriem, tad pārgājām uz mobilajām aplikācijām,
internetu un pat kontrolējamu termostatu,
un pēdējos piecus gadus mēs veicam
lielāko uzvedības zinātnes eksperimentu pasaulē.
Un tas darbojas.
Vienkārši māju īpašnieku un īrnieki ir ietaupījuši
vairāk kā 250 miljonus dolāru savos elektroenerģijas rēķinos,
un mēs esam tikko sākuši.
Šogad vien, sadarbojoties ar vairāk kā 80 komunālo pakalpojumu uzņēmumiem
sešās valstīs, mēs radīsim
vēl divas teravatstundas enerģijas ietaupījuma.
Lūk, tie, kas interesējas par enerģiju, zinās, ko nozīmē divas teravatstundas,
bet mums pārējiem, divas teravatstundas
ir vairāk kā pietiekami, lai apgādātu ar enerģiju ikvienu māju
Sentluisā un Soltleiksitijā kopā
vairāk kā gadu.
Divas teravatstundas ir aptuveni puse
no tā, ko pērn saražoja ASV saules enerģijas industrija.
Un divas teravatstundas izteiktas akmeņoglēs,
nozīmētu, ka mums jāsadedzina 34 šādas ķerras ogļu
katru minūti, katru dienu visa gada garumā,
lai iegūtu divas teravatstundas elektroenerģijas.
Un mēs nededzinām neko.
Mēs vienkārši motivējam cilvēkus pievērst uzmanību
un mainīt savu uzvedību.
Bet mēs esam tikai viena kompānija un šī ir tikai
aisberga virsotne.
20% enerģijas mājokļos tiek izniekota,
un kad es saku, izniekota, es ar to nedomāju, ka cilvēkiem ir
neefektīvas spuldzes. Viņiem var būt.
Ar to es domāju, ka mēs atstājam spuldzes iedegtas tukšās istabās,
un mēs atstājam ieslēgtu gaisa kondicionēšanu, kad neviena nav mājās.
Tie ir 40 miljardi dolāru gadā, kas tiek izniekoti
elektroenerģijai, kas nenes ieguldījumu mūsu labklājībā,
bet ietekmē klimata pārmaiņas.
Tie ir 40 miljardi. Miljardi.
Katru gadu vienā pašā ASV.
Tā ir puse no mūsu izmantotā ogļu daudzuma.
Paldies Dievam, daži no pasaules labākajiem materiālzinātniekiem
meklē iespējas aizvietot ogles ar ilgtspējīgiem resursiem
kā šie.
Tas ir gan lieliski, gan būtiski.
Taču mēs aizmirstam ļoti svarīgu resursu, kas palīdzētu nonākt
pie ilgtspējīgas enerģijas nākotnē, tas nav uz šī slaida.
Tas ir šajā telpā. Tie esat jūs, un tas esmu es.
Mēs varam izmantot šo resursu
bez jauniem atklājumiem materiālzinātnē,
vienkārši liekot lietā uzvedību zinātni.
Mēs to varam darīt šodien, mēs zinām, ka tas strādā
un tas tūlīt ietaupīs mūsu naudu.
Ko gan mēs gaidām?
Vairumā vietu, komunālo pakalpojumu likumdošana
nav īpaši mainījusies kopš Tomasa Edisona laikiem.
Komunālo pakalpojumu uzņēmumi principā tiek atalgoti, kad viņu klienti
iznieko enerģiju.
Šiem uzņēmumiem vajadzētu tikt atalgotiem par palīdzību taupīšanā.
Bet šis stāsts ir par ko vairāk, kā tikai mājsaimniecību enerģijas izlietojumu.
Paskatieties uz Prius.
Tas ir efektīvs ne tikai tādēļ, ka Toyota ieguldīja materiālzinātnē,
bet tādēļ, ka viņi ieguldīja uzvedības zinātnē.
Panelis, kas rāda vadītājiem, cik daudz enerģijas
viņi reālā laikā ietaupa,
liek ātruma mīļotājiem
braukt uzmanīgāk kā vecmāmiņām.
Te mēs nonākam atpakaļ pie Harietas.
Mēs viņu satikām savās pirmajās ģimenes brīvdienās.
Viņa pienāca iepazīties ar mūsu jaunāko meitu,
un bija pārsteigta uzzinot, ka manas meitas vārds
arī ir Harieta.
Viņa man jautāja, ar ko es nodarbojos,
un es viņai teicu, ka strādāju ar komunālo pakalpojumu uzņēmumiem,
lai palīdzētu cilvēkiem ietaupīt enerģiju.
Tad viņas acis iedegās dzirksts.
Viņa paskatījās uz mani un teica:
„Jūs esat īstais cilvēks, ar ko man jārunā.
Redziet, pirms divām nedēļām mēs ar vīru saņēmām vēstuli
no komunālo pakalpojumu kompānijas,
kurā bija teikts, ka mēs tērējam divreiz vairāk enerģijas kā mūsu kaimiņi.”
(Smiekli)
Un viss, par ko mēs šo divu nedēļu laikā spējam domāt,
runāt un pat strīdēties
ir, kas mums būtu jādara, lai ietaupītu enerģiju.
Mēs izdarījām visu, ko vēstule mums lika,
un, vienalga, es zinu, ka vajadzētu būt vēl kaut kam.
Tagad esmu šeit ar īstu ekspertu.
Sakiet. Kas man jādara, lai ietaupītu enerģiju?”
Ir daudz ekspertu, kuri var palīdzēt atbildēt uz Harietas jautājumu.
Mans mērķis ir pārliecināties,
ka mēs visi to jautājam.
Paldies.
(Aplausi)